1. ΝΟΜΟΘΕΤ. ΔΙΑΤΑΓΜΑ υπ’ αριθ. 27 της 11/12 Μαΐου 1941 (ΦΕΚ Α΄ 162) Περί τιμητικής διακρίσεως των αναπήρων Αξιωματικών και οπλιτών συνεπεία τραυμάτων πολέμου. ΄Αρθρ.1.-Ανάπηροι Αξιωματικοί και οπλίται του Στρατού της Ξηράς, Αέρος και Ναυτικού και της Ελληνικής Χωροφυλακής μόνιμοι και έφεδροι τιμής ένεκεν δια τας προς την Πατρίδα προσφερθείσας υπηρεσίας θεωρούνται ως τοιούτοι εν ενεργεία φέροντες και το κεκανονισμένον σήμα αναπήρου. ΄Αρθρ.2.-Ως ανάπηροι εν ενεργεία κατά τας διατάξεις του προηγουμένου άρθρου θεωρούνται: α)Οι έχοντες απώλειαν οράσεως αμφοτέρων των οφθαλμών. β)Οι υποστάντες ακρωτηριασμόν αμφοτέρων των άνω άκρων. γ)Οι υποστάντες ακρωτηριασμόν αμφοτέρων των κάτω άκρων. δ)Οι παραπληγικοί και ημιπληγικοί συνεπεία τραυμάτων πολέμου. ε)Πάσα τυχόν ετέρα κατηγορία καθορισθησομένη υπό του Ανωτάτου Στρατιωτικού Υγειονομικού Συμβουλίου. Βλ. άρθρ. 1 Α.Ν. 1324/1949 (ανωτ. σελ. 763) ΄Αρθρ.3.-Η κατά τας διατάξεις του παρόντος διάκρισις αποτελούσα μόνον τιμητικήν τοιαύτην είναι άσχετος των οικονομικών δικαιωμάτων άτινα καθορισθήσονται δια του ειδικού περί συντάξεως Νόμου. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 